**Bilješke uz izvještaj Bilanca za razdoblje**

**od l. siječnja do 31. prosinca 2015. godine**

AOP003 Neproizvedena dugotrajna imovina – iznosi 13.067.605.857 kn što je za 374,6% više nego u istom izvještajnom razdoblju 2014. godine.

Grad Pula je s danom 31.12.2015. godine proveo usklađenje podataka koji su uneseni u aplikaciju Registar imovine sa podacima koji se nalaze u Brutto bilanci Grada temeljem primljenih podataka od Upravnog odjela za prostorno uređenje, komunalni sustav i imovinu, Odsjeka za upravljanje imovinom, Klasa: 947-03/16-01/22., Urbroj:2168/01-03-06-00-0445-16-3 od 20.01.2016. godine.

Iz usklađenja su izuzeti računi: 01112103 Građevinsko zemljište Otok Veruda – Fratarski koji je u evidencijama Grada knjižen u iznosu od 131.618.154 kn , 0111903 Zemljište - Groblje Monte Giro ukupne vrijednosti od 3.004.569 kn, 0111904 Zemljište - Groblje Štinjan ukupne vrijednosti od 639.055 kn koji su temeljem procjena uneseni u imovinu.

AOP012 Ostali građevinski objekti – ukupno iznose 79.045.600 kn. U navedenom AOP-u evidentirana su i kulturna dobra koja se nalaze na području grada Pule i koja su u stopostotnom vlasništvu Grada te koja su evidentirana u Registru kulturnih dobara Republike Hrvatske:

* Memorijalna kapela s ostacima bazilike Sv. Marije Formoze i benediktinskog samostana,
* Dvojna vrata,
* Slavoluk Sergijevaca,
* Amfiteatar,
* Augustov hram,
* Rimsko scensko kazalište,
* Villa Martinz,
* Zvjezdarnica,
* Utvrda Bourgignon.

Grad je proveo uknjiženje temeljem dopisa Republike Hrvatske, Ministarstva financija, Klasa:400-06/12-1/127, Ur.broj: 513-05-02/13-7 od 04.11.2013. godine kojim se nalaže da se imovina koja spada u kategoriju kulturno-povijesne baštine, neotuđivih prirodnih bogatstava i dr. evidentira u iznosu pojedinačne vrijednosti od jedne kune.

AOP052 Građevinski objekti u pripremi - u razdoblju od 01.01.2015.-31.12.2015. godine preneseno je 8.679.605 kn u imovinu i AOP057 Ostala nefinancijska dugotrajna imovina u pripremi - u razdoblju od 01.01.2015.-31.12.2015. godine preneseno je 8.856.993 kn u imovinu. Sveukupan iznos nefinancijske imovine u pripremi tijekom 2015. godine koji je prenesen u imovinu iznosi 17.536.980 kn.

AOP067 Novac na računu kod tuzemnih poslovnih banaka iznosi 13.381.323 kn – iskazan je ukupan iznos sredstava na žiro-računu.

AOP080 Ostala potraživanja – odnose se isključivo na potraživanja Grada za bolovanje preko 42 dana i iznose 57.657 kn.

AOP175 Ostale tekuće obveze – prema analitičkoj brutto bilanci iznose 9.742.180 kn, a u obrascu Bilanca upisan je iznos od 11.206.273 kn. Razlika se odnosi na obvezu proračuna prema proračunskim korisnicima za naplaćene vlastite i namjenske prihode u proračun.

Pula, 31.12.2015.